《世之咏物者采春花而落秋实余欲矫其失作冬果十咏 其五 栗》
宋代·方一夔

秦燕千树地，富贵出山庄。外作猬毛磔，中含鸡子黄。

悬枝开霁日，芽绿候春阳。每忆和儿炒，如今去故乡。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。